NÁRODNÁ RADA SLOVENSKEJ REPUBLIKY

**VI. VOLEBNÉ OBDOBIE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD –1412/2012

**Zápisnica**

zo**4. schôdze** Výboru Národnej rady Slovenskej republiky pre vzdelávanie, vedu, mládež a šport zvolanej na **23. júla 2012 o 14.00 h** v rokovacej miestnosti č. dv. 33 – prízemie budovy Národnej rady Slovenskej republiky, Nám. A. Dubčeka 1, Bratislava.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Prítomní:*** podľa prezenčnej listiny

***Za K NR SR:*** Michaela **Šikulová -** tajomníčka výboru

Eva **Jandošová** – referentka výboru

Predseda výboru M. Mamojka zvolal 4. schôdzu Výboru Národnej rady Slovenskej republiky pre vzdelávanie, vedu, mládež a šport pozvánkou zo 17. 6. 2012 s týmto návrhom programu:

1. Kontrola plnenia uznesenia č. 18 z 12. 6. 2012 a uznesenia č. 12 bod B z 12. 6. 2012
2. Určenie spravodajcov pre 1. čítania návrhov zákonov (tlač 120, 121, 122, 136)
3. Rôzne

Zasadanie výboru otvoril a viedol predseda výboru Mojmír **Mamojka**. Privítal prítomných hostí. Konštatoval, že výbor je uznášaniaschopný. Pri otvorení schôdze výboru bolo prítomných 12 členov výboru. Nikto nepožiadal o ospravedlnenie svojej neúčasti na schôdzi výboru. Overovateľom priebehu schôdze výboru bol poslanec P. Goga.

Predsedajúci predložil na schválenie návrh programu schôdze výboru. Nikto nemal návrh na zmenu a doplnenie návrhu programu schôdze výboru. Následne výbor schválil program schôdze výboru.

***(Hlasovanie 12/0/0).***

**II.**

**K bodu 1**

Prvým bodom rokovania výboru bola kontrola plnenia uznesenia č. 18 z 12. 6. 2012 a uznesenia č. 12 bod B z 12. 6. 2012.

Predsedajúci privítal na rokovaní výboru ministra školstva, vedy, výskumu a športu SR D. **Čaploviča** spolu s jeho sprievodom. Ďalej uviedol, že na základe prijatých uznesení výboru zaslal minister školstva, vedy, výskumu a športu SR písomnú informáciu pre výbor o výsledku kontroly na Univerzite Mateja Bela v Banskej Bystrici a písomnú informáciu o pripravovaných zámeroch a postupoch v súvislosti so Študentským pôžičkovým fondom a Pôžičkovým fondom pre začínajúcich pedagógov. Predniesol návrh uznesenia. Následne predsedajúci otvoril rozpravu k prerokúvanému bodu.

V rozprave vystúpili poslanci, ktorí požiadali prítomného ministra školstva, vedy, výskumu a športu SR o bližšie vysvetlenia k zaslaným písomným informáciám.

V rozprave k prvej zaslanej informácii vystúpili poslanci:

* M. Beblavý, J. Žitňanská, M. Mamojka, M. Fronc, P. Osuský.

V rozprave k druhej zaslanej informácii vystúpili poslanci:

- M. Mamojka, M. Fronc , M. Beblavý, P. Osuský.

Minister zodpovedal na položené otázky poslancov v rozprave. Predsedajúci ukončil rozpravu a dal hlasovať o návrhu uznesenia.

***Hlasovanie: (8/0/5).***

Výbor k prerokúvanému bodu prijal **uznesenie č. 20.**

**K bodu 2**

Druhým bodom rokovania bolo určenie spravodajcov pre 1. čítania návrhov zákonov, ku ktorým výbor má plniť funkciu gestorského výboru a to:

* k vládnemu návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **(tlač 120) – prvé čítanie.**

Predseda výboru navrhol, aby funkciu spravodajcu pre 1. čítanie návrhu zákona na schôdzi NR SR plnil poslanec L. **Petrák**;

* k vládnemu návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **(tlač 120) – prvé čítanie.**

Predseda výboru navrhol, aby funkciu spravodajcu pre 1. čítanie návrhu zákona na schôdzi NR SR plnila poslankyňa B. **Obrimčáková**;

* k vládnemu návrhu zákona, ktorým sa mení a dopĺňa zákon č. 568/2009 Z. z. o celoživotnom vzdelávaní a o zmene a doplnení niektorých zákonov **(tlač 122) – prvé čítanie.**

Predseda výboru navrhol, aby funkciu spravodajcu pre 1. čítanie návrhu zákona na schôdzi NR SR plnila poslankyňa O. **Nachtmannová;**

* k návrhu poslankyne Národnej rady Slovenskej republiky Moniky GIBALOVEJ na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov **(tlač 136) – prvé čítanie.**

Predseda výboru navrhol, aby funkciu spravodajcu pre 1. čítanie návrhu zákona na schôdzi NR SR plnil poslanec M. **Fronc**.

Nikto nemal iný návrh. Následne dal predsedajúci o prednesených  návrhoch hlasovať .

***Hlasovanie: (13/0/0).***

Výbor k prerokúvanému bodu prijal **uznesenie č. 21, 22, 23, 24.**

**K bodu 3**

Tretím bodom bol bod rôzne, v ktorom predseda výboru :

* členov výboru oboznámil so zámerom vykonať výjazdové zasadnutie výboru v meste Skalica na pozvanie primátora mesta Skalica Ing. Stanislava Chovanca, ktorý ho informoval o realizovaní projektu knihy„ Maľované z kolísky – Kniha rozprávok. Predseda výboru prítomným členom výboru prezentoval túto knihu. Obsahuje ilustrácie detí Materskej školy Skalica, Nám. slobody 10, pracovisko Hurbanova 1, Skalica. Kniha plní funkciu učebnej pomôcky na rozvoj výtvarnej výchovy a na rozvoj predčitateľskej gramotnosti detí predškolského veku.

(Cieľom výjazdového zasadnutia by bolo oboznámenie sa s činnosťou a problémami súvisiacimi s prevádzkou a financovaním základných škôl, stredných škôl a školských zariadení, najmä krúžkov centier voľného času, so športovou činnosťou a práce s mládežou v meste.)

* ďalej členov výboru informoval o liste PhDr. Saskie Repčíkovej, prezidentke Asociácie súkromných škôl a školských zariadení, ktorý postúpil predseda NR SR výboru. List obsahuje námietky k niektorým úpravám k vládnemu návrhu zákona, ktorým sa novelizuje zákon č. 597/2003 Z. z. o financovaní základných škôl, stredných škôl a školských zariadení a novelizuje školský zákon (tlač 120). Stretnutie s prezidentkou a členmi výboru sa uskutoční dňa 31. júla 2012 o 12 hod. v rokovacej miestnosti výboru.

**III.**

Na záver predsedajúci poďakoval prítomným za účasť na schôdzi výboru.

Prílohy: prezenčná listina

Uznesenia č. 20 až 24.

Pavol **Goga** Mojmír **Mamojka**  overovateľ výboru predseda výboru